hu en hu hu hu de hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en zh en
Ács Kinga-Noémi – Affectio – TELEPGALÉRIA
kiállítás időpontja: 2018. november 08 – 25.
kiállítás megnyitó időpontja: 2018. november 08. 19:00
Ács Kinga-Noémi munkáiban a jelen heterogén formáival felvéve a kapcsolatot reflektál a nőiség általános kérdéseire a legkevésbé sem generikus módon. Játékos formába öltve komoly társadalomkritikát illusztrálnak a különböző objektek, installációk, amelyek a tudatos anyagválasztással kis frusztrációt okozva színültig betöltik a galéria terét.
A jelen folyamatosan változó külső hatásaira reagálva, sztereotip női színeket is használva prezentálja a feminin lét két kimeríthetetlen kérdéskörét, a külvilággal való kapcsolatot és a nők önmagáról alkotott képét. Az akár akaratlagosan, akár tudattalanul felvett viselkedési sémák, melyeket társadalmunk, valamint az internet táplál belénk, okozzák a saját magunkba vetett bizalom és kapcsolat összeomlását. Ez vezet a folyamatos visszaigazolás kereséséhez.
A művek a világháló által közvetített impulzusokra reflektálnak. A cím is erre utal, az affectio az inger latin megfelelője. Ha a böngészőbe beírjuk a tipikus kérdéseket, kifejezéseket, mint például “szépség”, “tökéletes alak”, “honnan tudom, hogy szeret?” vagy “hogy viselkedjek, hogy kelljek neki?”, rengeteg választ kapunk, a legkülönfélébb forrásokból, melyek nem feltétlenül felelnek meg a valóságnak. Az internet megjelenése óta az információ áramlása határtalan, a tudás megosztásának feltételei nincsenek szabályozva. Olyan, mint a gyerekkori játék, amelyben egymás fülébe suttogva a szó minél tovább jutott, annál értelmetlenebb, amorfabb mását kaptuk meg.
Az adathalmaz gyors sodródásának köszönhetően a társadalmat manipuláló trendek is hétről hétre változnak, így a társadalom a web torz tükörképévé vált. Ezek a trendek változtatják meg a saját magunkkal és másokkal való kapcsolatunkat azáltal, hogy pillanatnyi ideálokat állítanak a szemünk elé, amelyeket követve érezhetjük magunkat a társadalom szerves, elfogadott részének. A művek között többször is előforduló tükörszerű anyag ezt a torzított létet érzékelteti. A megfelelési kényszer végül frusztrációt okozva alakítja ki a testképzavart, a női lét folyamatos megkérdőjelezését és az önszeretet hiányát.
fotó: Neogrády – Kiss Barnabás
fotó: Neogrády – Kiss Barnabás
fotó: Neogrády – Kiss Barnabás
fotó: Neogrády – Kiss Barnabás
fotó: Neogrády – Kiss Barnabás
fotó: Neogrády – Kiss Barnabás
fotó: Neogrády – Kiss Barnabás
fotó: Neogrády – Kiss Barnabás
kiállításról megjelent cikk: https://marieclaire.hu/kultura/2018/11/19/kiallitasra-hivunk-rozsaszin-elszenvedes/?fbclid=IwAR1plNHRTm4WlfhPwlxE47hjC6fUMO-HQoGXQJFBBqQiZtL81ncjdrE5oNE
kiállítás megnyitóról készült további képeket itt találod: https://www.facebook.com/pg/TelepGaleria/photos/?tab=album&album_id=2244562212221275&
MOME Anim Grafix extra⟶
Proudly powered by WordPress | Theme: Sydney by aThemes.